Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 1 Pv 565/11/4404	Nové Zámky, 8.10.2014
EEČ : 2-33-131-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Hoci bol rozsudkom Okresného súdu  v Nových Zámkoch  spisovej značky 11P/81/2009 zo dňa 26.10.2010,  povinný prispievať na výživu svojej maloletej dcéry Neity XXXXX, narodenej XXXXX, bytom XXXXX, XXXXX, sumou  100,--€ mesačne vždy do 15-teho dňa toho ktorého mesiaca  vopred k rukám matky XXXXX, narodenej XXXXX, bytom XXXXX, XXXXX, povinnosť si  neplní a od  01.01.2013 do 25.09.2014 mu vznikol dlh na výživnom vo výške 2100,--€,  

lebo zanikla trestnosť činu

Odôvodnenie:
Poverená príslušníčka Okresného riaditeľstva PZ Nové Zámky, Obvodného oddelenia PZ XXXXX  uznesením XXXXX  podľa   §  199  odsek 1 Trestného  poriadku  začala trestné stíhanie vo veci trestného činu zanedbania povinnej výživy podľa § 207 odsek 1 Trestného zákona. 
Uznesením zo dňa 26.07.2013 podľa § 206 odsek 1 Trestného poriadku stíha Tomasza  XXXXX ako obvineného z prečinu zanedbania povinnej výživy podľa § 207 odsek 1 Trestného zákona na tom skutkovom základe, ako je to uvedené vo výrokovej časti uznesenia. 
	Dňa 12.09.2014 svedkyňa XXXXX pred vyšetrovateľom Policajného zboru uviedla, že obvinený jej  zanedbané výživné uhradil v plnom rozsahu  bankovým prevodom, čím si splnil vyživovaciu povinnosť voči nej v plnom rozsahu, preto sa k trestnému stíhaniu  nepripája. 
	Teda obvinený využil ustanovenie o účinnej ľútosti v zmysle § 86 písmeno a) Trestného zákona a vyživovaciu povinnosť voči svojej maloletej dcére dodatočne splnil skôr, než sa súd odobral na záverečnú poradu, prečin nemá trvalo nepriaznivé následky a trestnosť prečinu zanedbania povinnej výživy zanikla.
	Preto som rozhodla tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dagmar Hausleitnerová
prokurátorka